প্রিপিয়াত চিত্তবিনোদন পার্ক ইউক্রেনের প্রিপিয়াতে অবস্থিত একটি পরিত্যক্ত চিত্তবিনোদন পার্ক। ১৯৮৬ সালের ১ মে, মে দিবস উদযাপনের সময় এটি উদ্বোধন হওয়ার কথা ছিল। তবে ২৬ এপ্রিল পার্কের কয়েক কিলোমিটার দূরে চেরনোবিল বিপর্যয় ঘটার কারণে পরিকল্পনাটি বাতিল করা হয়েছিল। একাধিক সূত্র জানিয়েছে যে শহরটি খালি করার ঘোষণা দেওয়ার আগে ২৭ এপ্রিল পার্কটি অল্প সময়ের জন্য উন্মুক্ত করা হয়েছিল। একটি ছবিতে পার্কের কার্যক্রম পরিচালিত হতে দেখা যায়। প্রাপ্ত প্রতিবেদন অনুযায়ী, দুর্ঘটনার পরে নিকটবর্তী উদ্বেগ বিপর্যয় থেকে প্রিপিয়াতের বাসিন্দাদের পরিত্রাণ করার লক্ষে পার্কটি দ্রুত চালু করা হয়েছিল, ভিডিওর দ্বারা প্রমাণিত হয়েছে যে কিছু রাইড কখনই পুরোপুরি সম্পন্ন হয়নি (প্যারাট্রোপারটি ক্যানোপিসের সাথে লাগানো হয়নি এবং ফেরিস হুইলের ক্ল্যাডিং অসম্পূর্ণ ছিল। সম্ভবত গরম পোশাক পরিধানের কারণে ধরে নেয়া হয় যে ভিডিওটি শীতকালে ধারণ করা হয়েছিল, এবং এটি একটি পরীক্ষামূলক পরিচালনা। সরিয়ে নেওয়ার সময় আতঙ্কের অভাব বিবেচনা করে, লোকদের বিভ্রান্ত করার দরকার পড়েনি। যাইহোক, পার্কটি এবং এর বিশেষত ফেরিস হুইল চেরনোবিল বিপর্যয়ের প্রতীক হয়ে দাঁড়িয়েছে।  আকর্ষণ সোভিয়েত ইউনিয়নের অধীনে "Парк культуры и отдыха" (সংস্কৃতি ও বিশ্রামের পার্ক) হিসেবে নির্মিত পার্কটি তৎকালীন সোভিয়েত ইউনিয়নের অনেক বড় শহরের সাধারণ নিদর্শন হয়ে ছিল। পার্কের আকর্ষণগুলি ইয়েস্ক-ভিত্তিক ফার্ম "Аттракцион" নির্মাণ করেছিল। সংস্থাটি সাবেক সোভিয়েত ইউনিয়নের বিভিন্ন স্থানে এমন অনেক চিত্রবিনোদন পার্ক নির্মাণের দায়িত্বে ছিল।  প্যালেস অব কালচার এনার্জেটিকের উত্তর-পশ্চিমে অবস্থিত, পার্কটির পাঁচটি আকর্ষণ ছিল:  ২৬ মিটার (৮৫ ফুট) উচ্চতা সম্পন্ন ফেরিস হুইল "Круговой обзор" ('Circular Overview')  বাম্পার কার "Автодром" ('অটোড্রোম')  প্যারাট্রোপার রাইড "Ромашка" ('ক্যামোমাইল')  সুইং বোট "Русские качели" ('রুশ সুইং')  কার্নিভাল শ্যুটিং গেম  ২০১৭ সালের হিসেবে, মূল সংস্থার উত্তরাধিকারী এখনও ফেরিস হুইল, প্যারাট্রোপার এবং বাম্পার গাড়িগুলির বেশিরভাগ অব্যবহৃত ডিজাইনে তৈরি করছে।  জনপ্রিয় সংস্কৃতিতে পার্কটি মার্কিয়ান কামিশের অবৈধ চেরনোবিল ভ্রমণ সম্পর্কে আ স্ট্রল টু দ্য জোন উপন্যাসে গুরুত্বপূর্ণ ভূমিকা রাখে।  ২০১২ সালে চেরনোবিল বিপর্যয়ে অনুপ্রাণিত হয়ে নির্মিত চেরনোবিল ডায়রিস ভৌতিক চলচ্চিত্রটির কিছু অংশ পার্কে ধারণ করা হয়েছিল।  ২০১৪ সালে, ব্রিটিশ রক ব্যান্ড পিংক ফ্লয়েডের দ্য ডিভিশন বেল অ্যালবাম মুক্তির ২০তম বার্ষিকী উদযাপনের জন্য, "মরুন্ড" গানের একটি সঙ্গীত ভিডিওটি প্রকাশিত হয়েছিল। হিপনোসিসের অউব্রে পাওয়েল পরিচালিত ভিডিওর কিছু অংশ ২০১৪ সালের এপ্রিলের প্রথম সপ্তাহে, প্রিপিয়াত চিত্তবিনোদন পার্কে ধারণ করা হয়েছিল। ২০১৮ সালে সায়েদের "লাইফ ইজ গোল্ডেন" মিউজিক ভিডিও ক্লিপে পার্কটি দৃশ্যায়ন করা হয়েছিল।  এস.টি.এ.এল.কে.ই.আর.: শ্যাডো অব চেরনোবিল এবং কল অব ডিউটি ৪: মর্ডান ওয়ারফেয়ার ভিডিও গেমগুলিতে পার্কটি গুরুত্বপূর্ণ ভূমিকা পালন করে।  ২০১৭ সালের সেপ্টেম্বরে পোলিশ পর্যটকরা ১৯৮৬ সালের পর প্রথমবারের মতো যান্ত্রিকভাবে ফেরিস হুইলটি চালু করে। পরে এটি মূল অবস্থানে ফিরে যায়।  চিত্রশালা  তথ্যসূত্র  উৎস      বহিঃসংযোগ   গ্রাহাম গিলমোরের আলোকচিত্রশিল্প | চেরনোবিল বহিষ্করণ অঞ্চল   Satellite photo of Pripyat Ferris wheel, Google Maps  Obsidian Urbex Photography | Photos are taken in 2016  বিষয়শ্রেণী:১৯৮৬-এ চালুকৃত চিত্তবিনোদন পার্ক বিষয়শ্রেণী:১৯৮৬-এ বিলুপ্ত চিত্তবিনোদন পার্ক বিষয়শ্রেণী:১৯৮৬-এ ইউক্রেনে প্রতিষ্ঠিত বিষয়শ্রেণী:১৯৮৬-এ ইউক্রেনে বিলুপ্ত বিষয়শ্রেণী:পরিত্যক্ত চিত্তবিনোদন পার্ক বিষয়শ্রেণী:বিলুপ্ত চিত্তবিনোদন পার্ক বিষয়শ্রেণী:চেরনোবিল বহিষ্করণ অঞ্চল বিষয়শ্রেণী:প্রিপিয়াত বিষয়শ্রেণী:কিয়েভ ওব্লাস্টের ভবন ও স্থাপনা